A economía de Sudafrica ye a economía mas gran d'Africa, y suposa alto u baixo a quatrena parte d'o PIB total d'o continent, por a quala cosa ye un important motor economico continental; ye a 24ena economía d'o mundo. Destaca como actividat economica prencipal a minería, en estar Sudafrica muit rica en recursos minerals, destacando-ie o carbón y bellos metals y minerals preciosos, como oro, platino y diamants. Asinas, Sudafrica ye o segundo país d'o mundo en producción d'oro dezaga de China con o 15% d'a producción mundial, tenendo sindembargo un 25% d'as reservas mundials d'ixe metal; ye tamién o primer país productor de platino, producindo o 75% d'a producción mundial d'iste metal; y ye o 5eno país productor de diamants. Se i puet trobat tamién produccions importants de cobre, uranio y níquel, amás de produccions mas chicotas d'atros metals i minerals.